Miroslav Malovec

Miroslav MALOVEC (naskiĝis la 8-an de decembro 1953 en Brno, do nun -jara), kromnomata Mirek, estas ĉeĥa esperantisto, redaktoro de Starto (organo de Ĉeĥa Esperanto-Asocio), iama kronikisto de Ĉeĥa Esperanto-Junularo, fondinto de la Ĉeĥlingva Vikipedio kaj aktiva kontribuanto de la Vikipedio en Esperanto. Krome li estas honora membro de ĈEA kaj honora membro de UEA (ekde UK 2025)GK N-ro 1242 (2025-07-27): Novaj honoraj membroj de UEA elektitaj en Brno.

 Esperanto-literatura agado 
Sian por-Esperantan laboron li komencis per instruado en SET Lančov, lektorado de korespondaj kursoj kaj kiel membro de ekzamena komisiono de ĈEA. Por ekzamenotoj li publikigis koncizan Gramatikon de Esperanto (1988). Kun Zdeněk Rusín li tradukis romanon de František Kožík pri Komenio Lumo en tenebroj (1992), kun Jiří Patera rakontojn de Jaroslav Hašek Ne nur soldato Švejk (1994), kunlaboris ĉe novaj vortaroj por la publiko (Kraft-Malovec: Esperanta-ĉeĥa vortaro, 1995, Kraft: Ĉeĥa-esperanta vortaro, 1998) kaj ĉe broŝuro de fundamentoj de la ĉeha lingvo por eksterlandaj esperantistoj (Chrdlová-Malovec: Baza ĉeha konversacio, 1996), kiu estis tradukita ankaŭ en la anglan, germanan, francan, italan kaj rusan lingvojn. El Esperanto en la ĉeĥan li tradukis kun Václav Pecák la filozofian verkon de Bruno Vogelmann Nova realismo (1996).

maldekstra|280ra|eta|Kun Esperantlingvaj vikipediistoj dum festo okaze de lia 70-a naskiĝtago en Prago (decembro de 2023)
maldekstra|280ra|eta|Kun Chuck Smith en la Esperanto-muzeo Vieno (septembro de 2017)
maldekstra|280ra|eta|Miroslav Malovec en la vendejo de elektronikaj krompartoj en Brno, kie li laboras
La menciitajn publikaĵojn eldonis la eldonejo KAVA-PECH en Dobřichovice, kun kiu Malovec kunlaboris redaktore ankaŭ ĉe preparo de publikaĵoj de aliaj aŭtoroj kaj tradukistoj, ekz. Milito kontraŭ Salamandroj de Karel Čapek (1994), Propra biografio de Karolo la 4-a (1994), Aŭdienco de Václav Havel (1996), Badenlanda legendaro de Benoît Philippe (1998) kaj La Besto de Vakareso de Joseph d'Arbaud (1998).

Kune kun Jaroslav Mráz li tradukis kaj redaktis poemkolekton de Věra Ludíková Ekaŭdi la animon (1998) kaj preparis por publikigo aliajn tradukojn de Jaroslav Mráz (el Věra Ludíková, Zdenka Bergrová kaj Jiří Karen).

Li enĉeĥigis el Esperanto verkon de Detlev Blanke pri interlingvistiko. Por Taglibro de mia frato de Chava Pressburger li Esperantigis du poemojn de Petr Ginz. En 2008 li kontribuis al la 3-a numero de la Beletra Almanako kaj en 2018 al En la mondon venis nova lingvo, festlibro por Ulrich Lins.

En 2018 kelkfoje premiiĝis en Ĉeĥio opero Sternenhoch de komponisto Ivan Acher, kiu dekomence publike prezentiĝis kun teksto en Esperanto, tradukita de Miroslav Malovec.

 Komputila kaj cetera Esperanto-agado 
Gravan parton de lia laboro konsistigas enkomputiligado (ciferecigo) de manuskriptoj, postlasitaj de forpasintaj esperantistoj. Sisteme li enkomputiligis la verkojn de Josef Vondroušek, Miloš Lukáš, František Omelka kaj unuopajn verkojn de aliaj esperantistoj, interalie teknikan vortaron de iama scienc-teknika sekcio de ĈEA. Pro arkivaj celoj li prilaboras ankaŭ malnovajn esperantlingvajn publikaĵojn, kiuj restis nur en kelkaj ekzempleroj.

En la interreto li kontribuas al la enciklopedio Vikipedio (ĉefe Vikipedio en Esperanto), preparis retpaĝojn por Starto kaj Dio Benu, starigis retpaĝon de ĉeĥaj Esperanto-verkistoj kaj de faka literaturo. Plie li laboras en la kluba komitato de Brno (bulteno, ĝis 2024 biblioteko), kaj en la pedagogia kaj ekzamena komisionoj kaj la sekcio de informadiko de ĈEA.

En la ne-esperantista publiko famigis lin la fakto, ke li en 2002 traduke el Esperanto fondis la ĉeĥlingvan version de Vikipedio, instigita de usona esperantisto Chuck Smith, fondinto de la Vikipedio en Esperanto.

 Persona vivo 
Mezlerneja abituriento, en civila vivo li laboris dudek jarojn kiel teknika normigisto en konstruejo de komputila tekniko (Zbrojovka Brno) kaj plu laboris kiel vendisto de elektronikaj krompartoj por radioamatoroj en vendejo de Jaromír Buček (1951–2021) ĝis intertempa pensiiĝo. Li vivas en Brno.

 Verkoj 
 Gramatiko de Esperanto (Třebíč, 1988)
 Jarlibro de ĈEA (ĈEA, 1992)
 25 jaroj de ĈEA (jarlibro de ĈEA)
 Esperanta-ĉeĥa vortaro (kun Karel Kraft, KAVA-PECH, 1995)
 Gramatiko de la ĉeĥa lingvo (KAVA-PECH, 1995)
 Baza ĉeĥa konversacio (Kun Stanislava Chrdlová, KAVA-PECH, 1996)
 Gramatiko de Esperanto (KAVA-PECH, 2000)
 Cent jaroj de Esperanto en Brno (Brno 2001, kun Zdeněk Hršel)
 Gramatiko de la ĉeĥa lingvo (KAVA-PECH, 2008)
 Konciza psiĥiatria vortaro (kun Max Kašparů, Žirovnice 2012)
 Granda Vortaro Esperanta-Ĉeĥa (KAVA-PECH, 2017, p. 583)
 "Humana agado de la Esperanta movado." En: Javier Alcalde kaj José Salguero (red.), Antaŭ unu jarcento. Esperanto kaj la unua mondmilito, Parizo, SAT-EFK, 2018. ISBN 978-2-918053-18-7.
 Ĉeĥa Esperanto-Asocio en la jaroj 1969-2019 (ČES, 2019)
 Granda Vortaro Ĉeĥa-Esperanta (KAVA-PECH, 2022, p. 703)
 Granda Esperanta-slovaka vortaro (Kun Ľubomir Faith, Espero, 2023)

 Tradukoj 
 Fabeloj (Třebíč, 1986)
 G. Thieux- Disano, B: Zamenhof (bildrakonto, 1990)
 Poemetoj por infanoj (1990, České Budějovice)
 František Kožík: Lumo en tenebroj (kun Zdeněk Rusín, ĈEA, 1992)
 Doktoro Johano Faŭsto (Brno, 1992)
 Jaroslav Hašek: Ne nur soldato Švejk (kun Jiří Patera, KAVA-PECH, 1994)
 Bruno Vogelmann: Nový realismus (Nova realismo, kun Václav Pecák, KAVA-PECH 1996)
 Věra Ludíková: Ekaŭdi la animon (kun Jaroslav Mráz, Chronos Praha, 1998)
 Karel Čapek: Laŭdo de ĵurnaloj (La Ondo de Esperanto, 6/2000)
 Detlev Blanke: Interlingvistika. Cesty k odborné literatuře (KAVA-PECH 2004)
 Petr Ginz: Rememoro pri Prago. - Nun distingi estas ludo ... (en: Chava Pressburger: Taglibro de mia frato, KAVA-PECH 2005 - traduko de poemoj, p. 21, 61-63)
 Pavel Rak: Desegnita humuro (KAVA-PECH, 2010)
 VEDEM - retejo pri knaboj en Terezín, 2016
 Fratoj Čapek + Radmila Oblouková: El la vivo de insektoj (scenaro de teatraĵo, prezentita en UK Nitra 2016)
 Eva Kantůrková: Eniro al Jan Hus (La Gazeto, n-ro 182, februaro 2016)
 Josef Čáp: Apokrifo pri Listo de Schindler (en: Svitavy, apokryfní pověsti, 2017 - pri Schindler ĉeĥe, Esperante, ukraine kaj ruse)
 Ivan Acher, Ladislav Klíma: Sternenhoch (opero en Nacia Teatro de Praha, 2018)
 Pavel Rak: Desegnita humuro 2 (KAVA-PECH, 2020)
 Gabriela Kopcová: Kosmofabeloj por bona nokto (KAVA-PECH, 2020)

 Redaktado aŭ kunredaktado 
 Steletoj (infana legaĵo, Třebíč, 1982)
 Starto, organo de Ĉeĥa Esperanto-Asocio, ekde 1990)
 TRASE '90, tradukista seminario (Brno, 1990)
 Internacia Seminario pri Komenio, Prelegaro (ĈEA, 1992)
 Kongres-libro, 1a ĉeĥa-germana Esperanto-kongreso, Karlovy Vary - Thermal 28.-31.5.1993 (ĈEA, 1993)
 Karel Čapek: Milito kontraŭ salamandroj (tr. Josef Vondroušek, KAVA-PECH-ĈEA, 1994)
 Propra biografio de Karolo la IV-a (tr. Josef Vondroušek, KAVA-PECH, 1995)
 Václav Havel: Aŭdienco (tr. Josef Vondroušek, KAVA-PECH, 1996)
 Jaroslav Foglar: Knaboj de Kastora Rivero (tr. Dieter Berndt, Třebíč 1996)
 Lubomír Středa: Terminaro de feloj (KAVA-PECH 1998)
 Karel Hynek Mácha: Majo (tr. Tomáš Pumpr, Opava 1998)
 Karel Hynek Mácha: Máj - Majo (tr. Josef Rumler, 1999)
 Karel Jaromír Erben: Štědrý den - Kristnaska tago (1999)
 Modernaj rimedoj de komunikado, terminologiaj problemoj  (KAEST 1999, KAVA-PECH)
 Elena Popova: Rim-enigmoj (KAVA-PECH, 2010)
 Otokar Březina: Moje matka - Mia patrino (tr. Tomáš Pumpr kaj Jiří Kořínek, 2013, preparis M. Malovec kun Viktor Dvořák)
 Otokar Březina: Mistero de doloro - Tajemství bolesti (tr. Tomáš Pumpr kaj Jiří Kořínek, 2014, preparis kun Viktor Dvořák)

 Artikoloj 
 ISO - modelo por nia normiga laboro (en: Perspektivoj de monda nutraĵproduktado, AEST 1984 Brno, p. 107-111)
 La verbaj aspektoj en Esperanto (en: Akademiaj studoj, 1985, p. 215-216)
 Komputiligo de libroj - vojo al savo de nia libra kulturo (en: Modernaj rimedoj de komunikado, terminologiaj problemoj, KAEST 1999, KAVA-PECH, p. 160-166)
 Esperanto en la diĝita mondo (en: Fakaj aplikoj de Esperanto, KAEST 2001, p. 102-106)
 Esperanto en la virtuala mondo (en: Fakaj studoj en Esperanto, KAEST 2003, p. 43-47)
 Vikipedio: Aktualigo de Enciklopedio de Esperanto (en: Fake pri Esperanto kaj esperante pri sciencoj, KAEST 2005, p. 37-39)
 Maŝinelementoj laŭ Ján Mužlay (en: Lingvo kaj interreto kaj aliaj studoj, KAEST 2007, p. 101-107)
 Ĉu ni havas strategion? (La Ondo de Esperanto, 10/2007, p. 13)
 Esperanto-bibliotekoj en Ĉeĥio kaj disponigo de libroj per elektronikigo (en: Planlingvaj bibliotekoj kaj novaj teknologioj, Viena seminario, UEA 2009, p. 69-72)
 Estonto de la cifereca mondo (en: La arto labori kune, UEA 2010, p. 776-780)
 Překlady české literatury do čínštiny prostřednictvím esperanta (Tradukoj el la ĉeĥa literaturo en la ĉinan pere de Esperanto, Fénix, 1-2/2012, gazeto de ĉeĥa-ĉina amikeco)
 Problemoj de pedagogia terminaro en Esperanto (Modernaj edukaj metodoj kaj teknologioj, KAEST 2013, p. 103-108)
 Prilaborado de arkivoj (en: Arkivoj kaj bibliotekoj - kiel protekti kaj konservi nian heredaĵon, KAEST 2014, p. 53-57)
 Jiří Patera 1935-2015''' (La Gazeto, n-ro 181, januaro 2016)

 Referencoj 

 Eksteraj ligiloj 

 biografio de li kun foto okaze de lia honora membreco de UEA, en prezento de julio 2025 de la tiujara UK (en formato PDF, paĝo 2, )
 Libroj kaj aliaj dokumentoj de kaj pri Miroslav Malovec en la Kolekto por Planlingvoj kaj Esperantomuzeo de la Aŭstria Nacia Biblioteko ()
 Eldonejo KAVA-PECH tie troveblas la verkoj de Mirostav Malovec
 VEDEM en Esperanto
 Video pri la opero Sternenhoch
 Libera Folio pri la opero Sternenhoch
 Retejo prizorgata de Miroslav Malovec
 Vendejo, kie li laboras

Kategorio:Ĉeĥaj esperantistoj
Kategorio:Ĉeĥaj vikimedianoj
Kategorio:Honoraj membroj de ĈEJ
Kategorio:Honoraj membroj de ĈEA
Kategorio:Naskiĝintoj en Brno
Kategorio:EK Brno
Kategorio:Prezidantoj de la Esperantista klubo en Brno
Kategorio:Honoraj membroj de UEA